Document ID: /roh_data/filtered/fineweb-2-filterrobots_roh.jsonl.gz/49784

Il campiunadi svizzer da passlung è a Tschierv en la Val Müstair. Terz en la cursa sur 50 kilometers stil classic è Jason Rüesch. Dario Cologna ha stuì sa cuntentar cun il 5avel plaz. El ha pers bunamain 6 minutas sin Ueli Schnider. Curdin Perl è vegnì 22avel.
Tar las dunnas ha Seraina Boner triumfà la cursa da 30 kilometers a moda suverana. La partenaria da Toni Livers è stada bunamain 6 minutas pli svelta che Nadine Fähndrich. Cumplettà il podest sco terza ha Laurien van der Graaf.
RR novitads 16:00